**Αγαπητά μέλη,**

Ο Οργανισμός Γυναικών Επιχειρηματιών Επαγγελματιών Λευκωσίας (ΟΓΕΕ-Λευκωσίας) σε συνεργασία με την εταιρεία First Elements Euroconsultants Ltd και την Ομοσπονδία Εργοδοτών & Βιομηχάνων (Ο.Ε.Β.) Κύπρου, συντονιστικών φορέων του Παγκύπριου Δικτύου Μεντόρων για Γυναίκες Επιχειρηματίες, διοργανώνουν εκπαιδευτικά σεμινάρια που στοχεύουν στην προώθηση και ανάπτυξη της γυναικείας επιχειρηματικότητας.

Γενικός σκοπός των σεμιναρίων είναι η ενημέρωση των γυναικών επιχειρηματιών σχετικά με τη λειτουργία βασικών τομέων της επιχείρησης τους , η επιμόρφωσή τους σε θέματα που αφορούν στην οργάνωση και διοίκηση, τον οικονομικό προγραμματισμό, τις φορολογικές και ασφαλιστικές υποχρεώσεις καθώς και στο marketing και τις πωλήσεις της επιχείρησης τους.

Στόχος είναι να υποστηριχθούν οι νέες επιχειρήσεις, ώστε να ενισχυθεί η προσαρμοστικότητά τους στις νέες συνθήκες που έχουν διαμορφωθεί στον τομέα της οικονομίας και απασχόλησης, ως αποτέλεσμα των επιπτώσεων της τρέχουσας κρίσης.

Τα σεμινάρια προσφέρονται δωρεάν από τον ΟΓΕΕ Λευκωσίας και θα μπορούν να συμμετάσχουν όλα τα μέλη του. Οι ακριβείς ημερομηνίες και ο τόπος διεξαγωγής των σεμιναρίων θα σας κοινοποιηθούν.

Για περαιτέρω διευκρινήσεις αποστείλετε email στην ηλεκτρονική μας διεύθυνση .

 Με φιλικούς χαιρετισμούς,

 Μαίρη Παπαδοπούλου

 Πρόεδρος ΟΓΕΕ Λευκωσίας